Diari Oficial de la Generalitat Valenciana


Sumari del DOGV 4452, del 04-03-2003 (2003/2475)

ORDE de 18 de febrer de 2003, de la Conselleria d'Economia, Hisenda i Ocupació, per la qual es convoquen un màxim de setze beques per a persones postgraduades per a la realització de pràctiques professionals en les distintes unitats administratives del Servici Valencià d'Ocupació i Formació.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4452

Data del DOGV
:   04-03-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/2475


Data del document
:   18-02-2003

Organisme emissor
:   Conselleria d'Economia, Hisenda i Ocupació

Tipus de document
:   Ordre

Descriptors 

:   * Servici Valencià d'Ocupació i Formació
    * professió jurídica
    * assignació per estudis
    * psicologia
    * ajuda pública
    * professió de la informació
    * suport econòmic
    * ciència econòmica

ORDE de 18 de febrer de 2003, de la Conselleria d'Economia, Hisenda i Ocupació, per la qual es convoquen un màxim de setze beques per a persones postgraduades per a la realització de pràctiques professionals en les distintes unitats administratives del Servici Valencià d'Ocupació i Formació. [2003/X2475]
  
Des de la creació del Servici Valencià d'Ocupació i Formació com a organisme autònom adscrit a la Conselleria d'Economia, Hisenda i Ocupació, mitjançant Llei 3/2000, de 17 d'abril, s'han convocat anualment beques per a la formació de persones postgraduades que hagen finalitzat els seus estudis recentment.
  
L'objecte d'estes beques és facilitar l'accés del món universitari al coneixement de l'administració autonòmica en els àmbits d'actuació propis del SERVEF, com ara la intermediació i l'orientació laboral, el foment de polítiques actives d'ocupació i la Formació Professional, tant Ocupacional com Contínua.
  
En virtut de les facultats conferides per l'article 35 de la Llei 5/1983, de 30 de desembre, de Govern Valencià, i d'acord amb el que estableix l'article 4.1 del Decret 108/1992, de 6 de juliol, del Govern Valencià, pel qual es regula la concessió de beques,
  
ORDENE
  
Article 1
  
Convocar concurs públic per a la concessió d'un màxim de setze beques per a la realització de pràctiques professionals en les unitats administratives del Servici Valencià d'Ocupació i Formació que s'indiquen en la base segona de l'annex I.
  
La convocatòria es regirà pel que disposa la present Orde i pel Decret 108/1992, de 6 de juliol, del Govern Valencià, pel qual es regula la concessió de beques.
  
Article 2
  
Aprovar les bases per què se'n regirà la concessió, que es contenen com a annex I a esta orde, així com el model de sol·licitud i de declaració responsable que s'insereixen com a annexos II i III, respectivament.
  
Article 3
  
Les beques, l'import global màxim de les quals serà de 138.667 euros, seran finançades a càrrec de la línia de subvenció T3046 «Beques de formació», del capítol IV, subprograma pressupostari 322.59 «Administració i coordinació general» del pressupost de despeses del SERVEF per a l'exercici 2003, o el seu equivalent en els pressupostos del SERVEF per a l'exercici 2004 per al supòsit de pròrroga.
  
Article 4
  
El director general del Servici Valencià d'Ocupació i Formació (SERVEF) resoldrà la concessió d'estes beques i totes les resolucions que siguen necessàries per al desenvolupament i l'execució d'esta orde.
  
Article 5
  
Publiqueu esta orde en el Diari Oficial de la Generalitat Valenciana, i advertiu que esta esgota la via administrativa, i que contra ella, s'hi podrà interposar recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació, d'acord amb el que disposen els articles 10.1.a) i 46 de la Llei 29/1998, de 13 de juliol, reguladora de la Jurisdicció Contenciosa Administrativa, sense perjuí de la interposició de recurs potestatiu de reposició davant d'este òrgan, d'acord amb els articles 116 i 117 de la Llei 4/1999, de 13 de gener, de modificació de la Llei 30/1992, de 26 de novembre, o de la possibilitat d'exercitar qualsevol altre que es considere procedent.
  
DISPOSICIÓ FINAL
  
La present orde entrarà en vigor l'endemà de la publicació en el Diari Oficial de la Generalitat Valenciana.
  
València, 18 de febrer de 2003
  
El conseller d'Economia, Hisenda i Ocupació,
  
VICENTE RAMBLA MOMPLET.
  
ANNEX I
  
Bases de la convocatòria per a la concessió d'un màxim de setze beques per a persones postgraduades per a la realització de pràctiques professionals en les distintes unitats administratives del Servici Valencià d'Ocupació i Formació (SERVEF).
  
Primera. Objecte de la convocatòria
  
La present convocatòria té per objecte la concessió, d'acord amb els principis de publicitat i concurrència competitiva, de setze beques per a la realització de pràctiques professionals en distintes unitats administratives, tant en els Servicis centrals com en els servicis territorials, del SERVEF.
  
Segona. Modalitats i nombre de beques
  
Modalitat Nombre Unitat administrativa
  
 de destinació
  
Dret 9 beques \* 7 Servicis centrals
  
\* 1 Servici Territorial València
  
\* 1 Servici Territorial Castelló
  
Economia 5 beques \* 3 Servicis centrals.
  
\* 1 Servici Territorial València
  
\* 1 Servici Territorial Alacant
  
Psicologia 1 beca Servicis Centrals
  
Documentació 1 beca Servicis Centrals
  
Tercera. Requisits de les persones sol·licitants
  
1. Podran optar a l'obtenció d'una beca les qui reunisquen els següents requisits:
  
a) Ser espanyola o nacional d'un estat membre de la Unió Europea o nacional d'aquells estats a què, en virtut de tractats internacionals subscrits per la Comunitat Europea i ratificats per Espanya, siga d'aplicació la lliure circulació de persones.
  
b) Les persones aspirants que no posseïsquen la nacionalitat espanyola hauran d'acreditar coneixements suficients en alguna de les llengües oficials de la Comunitat Valenciana, aspecte que es verificarà durant el procés de selecció.
  
c) Residir a la Comunitat Valenciana.
  
d) Haver obtingut el títol de llicenciat o llicenciada en la modalitat corresponent o haver superat totes les matèries exigides per a obtenir-lo, entre els anys 1998 i 2003, esteos dos inclusivament.
  
e) No patir malaltia o discapacitat que impedisca el compliment de les obligacions inherents a la concessió i el normal exercici de les pràctiques professionals.
  
2. El compliment temporal dels requisits s'entendrà referit a la data d'acabament del termini de presentació de sol·licituds.
  
Quarta. Mèrits computables
  
1. Als efectes de la valoració, es consideraran com a mèrits els següents:
  
a) Expedient acadèmic.
  
b) Formació extraacadèmica relacionada amb la modalitat a què s'opta.
  
c) Coneixement del valencià.
  
d) Coneixement d'idiomes comunitaris.
  
e) Experiència professional.
  
2. El compliment temporal d'esteos mèrits s'entendrà referit a la data d'acabament del termini de presentació de sol·licituds.
  
Cinquena. Duració
  
El període de gaudi de la beca comprendrà des del començament que s'indique expressament en la resolució de concessió fins al 31 de desembre de 2003. No obstant això, este període podrà ser prorrogat automàticament a l'exercici 2004 per un període que, en conjunt, no superarà l'any, i sempre que hi haja crèdit adequat i suficient en este últim exercici.
  
Sisena. Dotació i pagament de les beques
  
1. Cada beca estarà dotada amb 1.000 euros bruts mensuals, import a què es practicaran les retencions que corresponguen en concepte de l'Impost sobre la Renda de les Persones Físiques.
  
2. Este import es pagarà mensualment, previ certificat de la persona responsable de la unitat administrativa on la persona becària realitze la pràctica, a càrrec del crèdit determinat en l'article 3 d'esta orde.
  
Setena. Termini i forma de presentació de les sol·licituds
  
1. Les persones que desitgen concórrer a les beques hauran de presentar una sol·licitud degudament emplenada d'acord amb el model que figura com a annex II, en el termini màxim de 15 dies hàbils comptats des de l'endemà de la publicació en el Diari Oficial de la Generalitat Valenciana de la present convocatòria.
  
2. Als efectes de còmput del termini indicat en l'apartat anterior, hi valdrà allò que s'ha disposat, amb caràcter general, en l'article 48 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener.
  
3. Les sol·licituds es presentaran, preferentment, en el Registre General del Servici Valencià d'Ocupació i Formació, ubicat a l'av. Navarro Reverter núm. 2, València 46721, sense perjuí de fer ús dels mitjans establits en l'article 38.4 de la citada Llei 30/1992, de Règim Jurídic de les Administracions Públiques i del Procediment Administratiu Comú, modificada per Llei 4/1999.
  
Huitena. Acreditació dels requisits i dels mèrits
  
1. A fi d'acreditar el compliment dels requisits establits en la base tercera, a la sol·licitud s'hi adjuntarà la següent documentació:
  
- DNI, passaport o document equivalent que acredite la nacionalitat.
  
- Certificat actualitzat acreditatiu d'estar empadronat en qualsevol municipi de la Comunitat Valenciana.
  
- Títol acadèmic de la llicenciatura corresponent, o si no n'hi ha, resguard d'haver efectuat el depòsit de les taxes per a l'expedició.
  
- Certificat mèdic que acredite no patir malaltia o discapacitat que impedisca el compliment de les obligacions inherents a la concessió i el normal exercici de les pràctiques professionals.
  
2. De la mateixa manera, per a valorar els mèrits al·legats, les persones sol·licitants hauran d'acompanyar tota aquella documentació acreditativa relacionada amb els mèrits indicats en la base quarta que siguen susceptibles de valoració d'acord amb la base desena, entre la qual haurà de ser inclosa, almenys, la següent:
  
- Currículum on es faran constar les dades personals, acadèmiques, formació extraacadèmica, coneixement d'idiomes i dades professionals, a què s'adjuntarà una fotografia recent de grandària carnet. Dels mèrits al·legats en el currículum, només se'n valoraran els acreditats documentalment.
  
- Certificat oficial de qualificacions, o si no n'hi ha, nota informativa expedida per la unitat acadèmica corresponent.
  
3. Tota la documentació exigida o al·legada per les persones sol·licitants es presentarà mitjançant original o fotocòpia compulsada.
  
Novena. Causes d'exclusió
  
1. Una vegada conclòs el termini de presentació de les sol·licituds, i abans de la valoració, es verificarà el compliment dels requisits exigits.
  
2. Constituirà causa d'exclusió del concurs l'incompliment dels requisits assenyalats en la base tercera.
  
3. No obstant això, si la sol·licitud no reunira els requisits exigits o no s'adjuntaren els documents assenyalats en la base huitena, punt 2, es requerirà a les persones interessades l'esmena de la falta o l'acompanyament dels documents preceptius en el termini de 10 dies hàbils comptats a partir de la notificació.
  
4. Durant este termini d'esmena no s'admetrà documentació relativa a mèrits que no hagen sigut ja al·legats durant el termini de presentació de sol·licituds.
  
5. La llista provisional de persones admeses i excloses es donarà a conéixer en la pàgina web del SERVEF (http://www.servef.com), en el Servici d'Informació del SERVEF, ubicat a la planta baixa dels Servicis Centrals, Av. Navarro Reverter, 2 de València, i en el telèfon gratuït d'informació 346 850 698.
  
Deu. Valoració dels mèrits
  
- Expedient acadèmic: màxim de 10 punts.
  
El càlcul s'efectuarà assignant la màxima puntuació a la nota mitjana més alta obtinguda a partir de l'aplicació de la taula que s'arreplega a continuació, i transformant proporcionalment la resta de puntuacions mitjanes:
  
Per cada matrícula d'honor 4
  
Per cada excel·lent 3
  
Per cada notable 2
  
Per cada aprovat 1
  
- Formació extraacadèmica: màxim de 3 punts.
  
Es valoraran els cursos de formació i perfeccionament relacionats amb la modalitat a què s'opta, de duració igual o superior a 30 hores, d'acord amb la següent escala:
  
De més de 200 hores 1 punt
  
De 151 a 200 hores 0,75 punts
  
De 101 a 150 hores 0,5 punts
  
De 51 a 100 hores 0,25 punts
  
De 30 a 50 hores 0,1 punts
  
A més, en este apartat es valorarà cada curs completat que pertanya a una altra carrera universitària o cada curs completat de doctorat amb 0'5 punts; no s'hi valoraran aquells cursos o titulacions que hagen servit per a l'obtenció de la llicenciatura al·legada.
  
Igualment, es valorarà amb 0'25 punts la realització del Curs d'Aptitud Pedagògica (CAP).
  
- Coneixement de valencià: màxim de 2 punts.
  
Només es valoraran els certificats expedits o homologats per la Junta Qualificadora de Coneixements de Valencià d'acord amb la següent escala, puntuant-se exclusivament el grau més alt obtingut:
  
Grau Superior 2 punts
  
Grau Mitjà 1 punt
  
Grau Elemental 0,5 punts
  
Coneixement Oral 0,25 punts
  
- Coneixement d'idiomes comunitaris: màxim de 2 punts.
  
Per a cada idioma comunitari, es puntuarà a raó de 0,2 punts per curs complet, o l'equivalència si es tracta de cicles, corresponent als títols expedits per una universitat o una escola oficial d'idiomes.
  
- Experiència professional: màxim de 3 punts.
  
Només es valoraran els períodes d'exercici laboral directament relacionats amb la modalitat a què s'opta, incloent-se així les pràctiques formatives realitzades durant la carrera. Cada mes complet treballat es valorarà atenent al que segueix:
  
En l'àmbit de l'administració pública 0,2 punts/mes
  
En l'àmbit privat 0,1 punts/mes
  
Onze. Comissió Avaluadora
  
1. Per a la valoració dels mèrits acreditats es constituirà una comissió avaluadora formada pels següents membres:
  
- President:
  
Cap de l'Àrea de Gestió i Organització, o persona en qui delegue.
  
- Vocals:
  
Una persona representant del Servici de Contractació i Gestió Administrativa.
  
Una persona representant del Servici d'Organització i Informació.
  
Una persona representant del Servici Jurídic.
  
Una persona representant de l'Àrea de Formació i Qualificació Professional.
  
Una persona representant de l'Àrea de Foment d'Ocupació.
  
Una persona representant de l'Àrea d'Inserció Laboral.
  
Actuarà com a secretari/ària un tècnic o una tècnica de l'Àrea de Gestió i Organització, qui assistirà a les sessions que realitze la Comissió amb veu però sense vot.
  
2. Els membres de la Comissió podran ser assessorats pel personal tècnic o professional que considere necessari, els quals podran assistir-hi amb veu però sense vot.
  
3. El funcionament de la Comissió es regirà pel que disposa l'article 6 del Decret 108/1992, de 6 de juliol, de Govern Valencià.
  
4. A la vista dels documents efectivament acreditatius, la Comissió Avaluadora valorarà els mèrits que d'aquells se'n deduïsquen, d'acord amb els criteris i les escales establits en la base desena, i elaborarà un llistat ordenat d'acord amb la puntuació obtinguda.
  
5. Els supòsits d'empat es resoldran en favor de la persona aspirant que presente millor expedient acadèmic, d'acord amb la valoració establida en la base desena.
  
Dotze. Entrevista personal
  
1. La Comissió Avaluadora, atenent el nombre de sol·licituds admeses i de les puntuacions obtingudes, podrà convocar per a la realització d'una entrevista personal el nombre d'aspirants en cada modalitat de beca que esta determine, i que comprendrà com a mínim tres aspirants per plaça.
  
2. En el supòsit de realització de l'entrevista, la convocatòria s'efectuarà en crida única a través dels mitjans assenyalats en la base novena, apartat 5, i s'hi verificaran els coneixements adduïts en l'àmbit acadèmic i de formació en general, així com aquells altres aspectes que es considere d'interés, segons la classe de beca. Si es considerara convenient, durant l'entrevista podran incloure's també preguntes que versen sobre l'àmbit de l'administració pública, i en concret sobre el SERVEF.
  
3. L'entrevista, si és procedent, es valorarà fins a un màxim de 5 punts.
  
Tretze. Concessió
  
1. A la vista del llistat ordenat segons la puntuació de les persones aspirants, la Comissió Avaluadora elevarà al director general del SERVEF, perquè resolga, una proposta de concessió de beques que contindrà tantes persones beneficiàries com a nombre de beques hi haja per a cada modalitat, i assignarà, al mateix temps, la unitat administrativa a què seran destinades les persones aspirants, destinació que serà vinculant per als becaris.
  
2. El director general del Servici Valencià d'Ocupació i Formació dictarà en el termini de tres mesos comptats a partir de la publicació de la present convocatòria, la resolució en què s'adjudiquen les setze beques i es constituïsca una borsa de reserva per al cas de produir-se alguna renúncia o abandó. En la mateixa resolució s'hi establirà la data d'inici del període de gaudi de la beca.
  
3. La resolució de concessió es publicarà, en el mateix termini, en el Diari Oficial de la Generalitat Valenciana, acte que, d'acord amb els articles 58 i 59 de la Llei 30/1992, de Règim Jurídic de les Administracions Públiques i del Procediment Administratiu Comú, produirà els efectes de notificació a les persones interessades. Igualment, també se'n donarà publicitat en els mitjans ja mencionats en la base novena, punt 5.
  
4. D'acord amb el que preveu l'article 42.4 de la Llei 30/1992, de 26 de novembre, modificada per la Llei 4/1999, de 13 de gener, si no es publicara la resolució que adjudica les beques dins del termini anteriorment establit, es produirà l'efecte de desestimació presumpta de les sol·licituds presentades.
  
Catorze. Condicions d'exercici, tutoria i incidències
  
1. La condició de persona becària no implicarà cap vinculació laboral o administrativa amb el Servici Valencià d'Ocupació i Formació, i tant la concessió com l'aprofitament seran incompatibles amb el gaudi d'unes altres que pogueren concedir-se per a la mateixa o semblant activitat.
  
2. Als efectes de verificar el compliment del que disposa l'apartat anterior, les persones adjudicatàries de les beques hauran de presentar, amb anterioritat a la data d'inici del seu exercici, una declaració responsable el model de la qual figura com a annex III, expressiva de les següents circumstàncies personals:
  
- No mantenir relació laboral fixa i estar al corrent de les obligacions fiscals.
  
- No ser beneficiari de cap beca d'igual o semblant activitat.
  
- Complir amb les bases de la convocatòria i la resta de normes que hi resulten d'aplicació.
  
3. L'incompliment d'estes circumstàncies comportarà automàticament la revocació de la beca i dels beneficis inherents a la condició de persona becària.
  
4. Les condicions d'exercici de les activitats que han de realitzar les persones adjudicatàries se subjectaran a la Instrucció de data 25 de març de 2002, del director general del SERVEF, que estarà a disposició de les persones adjudicatàries perquè en prenguen coneixement.
  
5. Les persones que exercisquen la direcció dels servicis de les unitats administratives a què s'adscriguen les persones adjudicatàries exerciran de tutores de les pràctiques professionals i vetlaran pel compliment de les condicions de l'exercici de les beques.
  
6. El director general del SERVEF resoldrà les incidències que es produïsquen durant el període de gaudi de les beques a proposta del cap o de la cap del servici corresponent, i podrà deixar-les sense efecte, prèvia audiència de la persona interessada, en els supòsits d'incompliment de les obligacions, si no realitzara l'activitat que va motivar la concessió o si deixara de reunir els requisits exigits en esta convocatòria.
  
Quinze. Beneficis